דוויין ג'ונסון

דוויין דאגלס ג'ונסון (באנגלית: Dwayne Douglas Johnson; נולד ב-2 במאי 1972), הידוע גם בשם הבמה שלו דֶה רוֹק (באנגלית: The Rock, "הסלע"), הוא שחקן קולנוע ומתאבק עבר אמריקאי-קנדי. נחשב לאחד מגדולי המתאבקים המקצועיים בכל הזמנים.

התפרסם כאשר גילם דמות במסגרת ארגון ההיאבקות WWE. דמותו, "The Rock" (הסלע), זכתה להצלחה כה רבה עד שכאשר החליט לעבור להוליווד, שמר ג'ונסון בתחילה על שם זה כשם במה. הוא נחשב לאחד המתאבקים המצליחים שידע הארגון וזכה ב-8 אליפויות של ה-WWE. לאחר קריירת ההיאבקות פיתח קריירה מצליחה כשחקן קולנוע וטלוויזיה.

ביוגרפיה
ג'ונסון נולד בהייוורד שבקליפורניה, ארצות הברית. אביו הוא המתאבק רוקי ג'ונסון, ממוצא אפרו-קנדי, ואמו, אטה מאיביה היא בת לשושלת של צ'יפים מסמואה. במהלך ילדותו נדדה משפחתו ברחבי ארצות הברית, כולל הוואי, עקב עבודתו של אביו, והוא אף התגורר עם משפחת אמו בניו זילנד. בנוסף לאזרחותו האמריקאית, ג'ונסון ירש גם אזרחות קנדית בזכות אביו. ג'ונסון הוא הדור השלישי במשפחתו כמתאבק.

במהלך לימודיו בתיכון קיבל מספר הצעות למלגות ספורט ממספר אוניברסיטאות מובילות בתחום הפוטבול בארצות הברית ולבסוף בחר באוניברסיטת מיאמי. על אף שבמסגרת זו זכה ג'ונסון יחד עם חבריו לקבוצה באליפות, עם סיום הקולג' לא מצא קבוצה מה-NFL, ליגת הפוטבול המקצוענית, שתסכים לקבל אותו. הוא חתם על חוזה עם קבוצת קלגרי סטמפדירס מליגת ה-CFL הקנדית, היה חבר בסגל קבוצת האימונים ושוחרר לפני תום העונה מבלי ששותף באף משחק.

ב-1995 סיים לימודי תואר ראשון בקרימינולוגיה ובפיזיולוגיה באוניברסיטת מיאמי.

 קריירה 
 קריירת היאבקות 
בשנת 1995, בעזרתו של פאט פאטרסון, החל ג'ונסון למשוך את עיניהם של אנשי ליגת ה-WWF (לימים ה-WWE) בעודו מופיע בארגונים קטנים יותר. כאשר התקבל לבסוף לארגון הבכיר דמותו של ג'ונסון נקראה "רוקי מאיביה", אנגרמה משמותיהם של אביו וסביו. הזיקה להיסטוריה המשפחתית נכנסה אף לתסריט הפתלתל של הארגון והוא "גילם" את אשר היה - נצר דור שלישי לשושלת מתאבקים.

דמות זו של ג'ונסון זכתה במהירות לפופולריות כיריבה לאחת הדמויות הוותיקות יותר באותה העת - סטיב אוסטין. התסריט ניפק לג'ונסון תואר ראשון, האלוף הבין-יבשתי, שלושה חודשים בלבד לאחר בכורתו. דמותו זכתה לכינויי גנאי עקב התחרות שהתסריט הציב בינה לבין אוסטין.

ב-1997 חל מהפך - התסריט ציוות את ג'ונסון לקבוצת דמויות בשם "Nation of Domination" (משחק מילים מאנגלית: "אומת השליטה") ודמותו עברה שינוי דרסטי, גם בשמה, והפכה ל"דה רוק". דמות זו אופיינה כבריון כריזמטי אשר לעיתים אף הגיב לקריאות הקהל בבוז משלו. גם בדמותו החדשה המשיך ג'ונסון בקו העלילה נגד דמותו של אוסטין, אך אט-אט צבר פופולריות הולכת וגוברת. לבסוף ב-1998 דמותו הייתה לצעירה ביותר לה אפשר התסריט לזכות באליפות ה-WWE. בפיתולי התסריט הספיק הרוק לאבד את האליפות ולזכות בו שוב מספר פעמים במסגרת הקרבות המבוימים שזימן לו התסריט. דמותו הפכה לקבועה במופעי ההיאבקות המרכזיים, בהם רסלמניה.

במופע רסלמניה של שנת 2012 התמודד דה רוק נגד ג'ון סינה, בקרב המרכזי של האירוע שהתקיים במיאמי עיר מגוריו.

ג'ונסון חזר ל-WWE ב-6 באוקטובר 2014 וקטע את רוסב ולנה, אחרי כמה דקות שהוא נכנס לזירה הוא התחיל לרדת עליהם, ובסוף הכה את רוסב והעיף אותו מהזירה ונישק את לנה.

דה רוק חזר ברויאל ראמבל ותקף את קיין וביג שואו לאחר שניסו להפיל את רומן ריינס מהרויאל ראמבל.

כמו כן אמר, שאם הוא יחזור ל-WWE הוא ירצה להתאבק לפחות עוד קרב אחד נגד ברוק לסנר, ג'ון סינה, סטון קולד סטיב אוסטין ושון מייקלס (דה רוק אף פעם לא התאבק נגד שון מייקלס).

קריירת משחק
לנוכח הצלחתו הגדולה בעולם ההיאבקות המקצועית ניסה ג'ונסון להמירה לאולמות הקולנוע. לצורך כך שמר על שם הבמה שלו מה-WWE. בשנת 2001, הופיע לראשונה בקולנוע בסרט "המומיה חוזרת" תחת הכינוי "דה רוק". בסרט דמותו שולבה בהנפשה ממוחשבת עם זו של עקרב ענק, כמעין מפלצת פרעונית המבקשת להרוג את אלו אשר פלשו לקברה. הדמות השולית וחסרת האפיון זכתה לסרט ספין אוף, "מלך העקרבים", שהפך לשובר קופות וסרטו הבולט ביותר, שעסק בדמותו הבדיונית כמלך-לוחם במצרים העתיקה.

בשנת 2004, שיחק את דמותו של כריס בסרט "בראש מורם" לצד ג'וני נוקסוויל וב-2005, הוא השתתף בתפקידים קטנים יותר ובסרטים מצליחים פחות, כמו "המרדף", "בי קול" ו"דום". ב-2006, הוא כיכב בסרט "כנופיה במגרש", וב-2007, הוא שיחק בסרטים "עלילות סאות'לנד" ו"תוכנית משחק" בתור שחקן פוטבול מוצלח שגילה בפתאומיות שיש לו ילדה בת 8. עם הזמן החל לזנוח את הכינוי "דה רוק" והחל להשתמש בשמו האמיתי, לעיתים תוך שילוב בין השניים (דוויין "דה רוק" ג'ונסון). בשנת 2008, שיחק בסרט "שחק אותה סמארט" לצידו של סטיב קארל.

ב-2009, הופיע בסרט "המרוץ להר המכשפות" ודיבב את דמותו של קפטן צ'ארלס בסרט "פלאנט 51".

בשנת 2010, שיחק בתפקיד הראשי בקומדיה פיית השיניים. בנוסף באותה שנה שיחק בסרטים "החבר'ה האחרים", "מהיר יותר", "למה התחתנתי גם?" ו"רק לא את".

ב-2011 כיכב ג'ונסון בסרט מהיר ועצבני 5, הכותר החמישי בסדרת הסרטים "מהיר ועצבני". הסרט זכה להצלחה גדולה בכל רחבי העולם וגרף מעל ל-86 מיליון דולר בשבוע הבכורה. בהפקת הסרט היו מרוצים מתפקודו של ג'ונסון והחתימו אותו על השתתפות בסרט ההמשך, השישי במספר, שגם הוא זכה להצלחה רבה. בשנת 2012 ג'ונסון כיכב בסרט "מסע אל האי המסתורי". בשנת 2013 שיחק ג'ונסון בתפקיד קטן בסרט הקומדיה "רק לא את". בנוסף לכך שיחק בסרט "רווח וכאב" בשנת 2013 וכאמור בסרט השישי בסדרת "מהיר ועצבני". הפעם, לעומת הסרט הקודם, קיבל זמן מסך גדול יותר. כמו כן שיחק בתפקיד הראשי בסרט "ג'י איי ג'ו: סוגרים חשבון".

ב-2014 יצא לאקרנים הסרט הרקולס בבימויו של ברט ראטנר, בו מגלם ג'ונסון את הגיבור המיתולוגי הרקולס.

ב-2015 שיחק בסרט השביעי בסדרת סרטי "מהיר ועצבני" ובנוסף שיחק בסרט "סן אנדראס". בשנים 2015–2019 כיכב בסדרה "בולרז", דרמת ספורט מבית HBO.

ב-2016 שיחק בתפקיד ראשי בסרט "סוכן וחצי".

ב-2016 יצא לאקרנים סרט האנימציה "מואנה" שבו דיבב ג'ונסון את דמותו של האל למחצה, מאווי.

ב-2017 שיחק בסרט "משמר המפרץ" המבוסס על סדרה בעלת שם זהה, וכן בסרטים "מהיר ועצבני 8" ו"ג'ומנג'י: שורדים בג'ונגל".

ב-2018 יצאו לאקרנים הסרטים "פרא" ו"גורד שחקים" בכיכובו.

ב-2019 גילם את דמותו של לוק הובס בסרט "מהיר ועצבני: הובס ושואו". בנוסף, הפיק את הסרט "ג'ומנג'י: השלב הבא" וכיכב בו.

ב-2021 גילם את דמותו של פרנק בסרט "קרוז בג'ונגל". ב-12 בנובמבר של אותה שנה יצא הסרט "הודעה אדומה" בו גילם את הסוכן ג'ון הארטלי.

ב-2022 שיחק בתפקיד הראשי בסרט "בלאק אדם", בו גילם את האנטי-גיבור, אדם השחור.

במאי 2025 פורסם שג'ונסון ישתתף בסרט מותחן פסיכולוגי בשם Breakthrough ויגלם את דמות הגורו. באותו החודש דווח גם כי ג'ונסון ישתתף גם ב-Ripped, עיבוד לסיפור קצר של ג'ו בלאריני, בהפקת אולפני המאה ה-20.

פילמוגרפיה

 קולנוע 
שנהשםדמותהערות2001המומיה 2מתאיוס / מלך העקרביםLongshotשודדהופעת קמע2002מלך העקרביםמתאיוס / מלך העקרבים2003המרדףבק2004בראש מורםכריס ווהן ג'וניור2005בי קולאליוט וילהלםדוםסמל אשר "סרג'" מהונין2006עלילות סאות'לנדבוקסר סנטארוס / ג'ריקו קייןכנופיה במגרששון פורטר2007תוכנית משחקג'וזף "ג'ו" קינגמן2008שחק אותה סמארטסוכן 232009המירוץ להר המכשפותג'ק ברונופלאנט 51קפטן צ'ארלס טי. בייקר / איש חללדיבוב2010פיית השינייםדרק תומפסון / פיית השינייםהחבר'ה האחריםהבלש כריסטופר דנסוןמהיר יותרג'יימס "ג'ימי" קאלן / דרייבר2011מהיר ועצבני 5לוקאס "לוק" הובס2012מסע אל האי המסתוריהאנק פרסונס2013מלשיןג'ון מתיוסגם מפיקג'י איי ג'ו: סוגרים חשבוןמרווין אף. הינטון / מחסוםרווח וכאבפול דוילמהיר ועצבני 6לוקאס "לוק" הובסאמפייר סטייטהבלש ג'יימס רנסום2014הרקולסהרקולסLennon or McCartneyסרט תיעודי2015מהיר ועצבני 7לוקאס "לוק" הובססן אנדראסריימונד "ריי" גיינסג'ם וההולוגרמותקטעי ארכיוןFast & Furious: Superchargedלוקאס "לוק" הובססרט קצר2016סוכן וחצירובי וירדיכט / בוב סטוןמואנהמאווידיבוב2017מהיר ועצבני 8לוקאס "לוק" הובסמשמר המפרץסגן מיץ' ביוקנוןגם מפיק בפועלרוק מאחורי הסורגיםגם מפיק בפועל; סרט תיעודיג'ומנג'י: שורדים בג'ונגלד"ר זאנדר "סמודר" ברייבסטוןגם מפיק2018פראדייוויס אוקויהגם מפיק בפועלגורד שחקיםוויל סויירגם מפיק2019זירה משפחתיתהופעת קמע; גם מפיקשהאזאםאדם השחורהופעת קמע; גם מפיק בפועלמהיר ועצבני: הובס ושואולוקאס "לוק" הובסגם מפיקג'ומנג'י: השלב הבאד"ר זאנדר "סמודר" ברייבסטון2021ג'אנגל קרוזפרנסיסקו לופז דה הרדיה / פרנק וולףלשחרר את גאישודד בנק מספר 2דיבוב; הופעת קמעהודעה אדומהג'ון הרטליגם מפיק2022ליגת DC סופר-פטסקריפטו, אנוביס, ובלאק אדםדיבוב; גם מפיקבלאק אדםטת'-אדם / בלאק אדםגם מפיק2023מהיר ועצבני 10לוקאס "לוק" הובסהופעת קמע ללא קרדיטהיו היה סטודיומאווידיבוב; סרט קצר2024מבצע סנטהקאלום "קאל" דריפטגם מפיקמואנה 2מאווידיבוב; גם מפיק בפועל2025מכונת המחץמארק קרגם מפיקזוטרופוליס 2זיק (קול) 2026מואנהמאוויפוסט-פרודקשן; גם מפיקג'ומנג'י השלב הבא - המשך ללא שם ד"ר זאנדר "סמודר" ברייבסטוןפוסט-פרודקשן; גם מפיק

 טלוויזיה 
שנהשםדמותהערות1999מופע שנות ה-70רוקי ג'ונסוןפרק: "That Wrestling Show"The Netברודיפרק: "Last Man Standing"2000מסע בין כוכבים: וויאג'רהאלוףפרק: "Tsunkatse"2000–2017סאטרדיי נייט לייבמנחה; 5 פרקים2007קורי בבית הלבןפרק: "Never the Dwayne Shall Meet"האנה מונטנהפרק: "Don't Stop Til You Get the Phone"2009המכשפים מווייברלי פלייספרק: "Art Teacher"2010איש משפחהפרק: "Big Man on Hippocampus"רובוטריקים: פרייםקליפג'אמפרדיבוב; פרק: "Darkness Rising, Part 1"2013The Heroמנחה; גם מפיק בפועל2014–2015Wake Up Callמנחה; גם יוצר ומפיק בפועל2015ליפ סינק באטלפרק: "Dwayne Johnson vs. Jimmy Fallon"2015–2019בולרזSpencer Strasmore47 פרקים; גם מפיק בפועל2017Lifelineפרק: "In 33 Days You’ll Die"; גם מפיק בפועל2019–2020The Titan Gamesמנחה; גם יוצר ומפיק בפועל2021Behind the Attractionפרק: "Jungle Cruise"; גם מפיק בפועל2021–2023רוק הצעירמְסַפֵּר; גם יוצר ומפיק בפועל

 פרסים ומועמדויות 
פרסתאריךקטגוריהעבורתוצאהמקורפרס NAACP Image2016השחקן הטוב ביותר בסדרת קומדיהבולרז2017בדרן השנההקריינות הטובה ביותר לדמות – (טלוויזיה או סרט)מואנה2018השחקן הטוב ביותר בסדרת קומדיהבולרז20192020פרס המוזיקה האמריקאית2025פסקול אהובMoana 2פרס בחירת הקהל2006כוכב האקשן האהובדום2008השחקן המוביל האהוב2016שחקן סרטי פעולה אהובשחקן סדרת פרימיום אהובסלבריטאי אהוב ברשתות החברתיות2017שחקן קולנוע קומי אהובשחקן סדרת פרימיום אהוב2019כוכב הקולנוע של 2019מהיר ועצבני: הובס ושואוכוכב קולנוע הקומי של 2019זירה משפחתיתכוכב סרטי האקשן של 2019מהיר ועצבני: הובס ושואו2021כוכב הקולנוע של 2021ג'אנגל קרוזכוכב קולנוע הקומי של 2021ג'אנגל קרוזכוכב הטלוויזיה של 2021רוק הצעירכוכב הטלוויזיה הקומי של 2021הכוכב החברתי של 2021פרס האלוף2022כוכב הקולנוע של 2022בלאק אדםכוכב סרטי האקשן של 2022כוכב הטלוויזיה של 2022רוק הצעירכוכב הטלוויזיה הקומית של 20222024הסלבריטאי החברתי של השנהפרס פטל הזהב2006השחקן הגרוע ביותרדוםפרס בחירת הילדים של ניקלודיאון2003מכסח ישבנים אהובמלך העקרבים2008שחקן קולנוע אהובתוכנית משחק2011שחקן קולנוע אהובפיית השיניים2013מכסח ישבנים אהובמסע אל האי המסתורי2014ג'י איי ג'ו: סוגרים חשבון2017מדבב אהוב מסרט אנימציהמואנהפרנמיז אהוביםחברים הכי טובים לנצחסוכן וחצי2018שחקן קולנוע אהובג'ומנג'י: שורדים בג'ונגל2019מכסח ישבנים אהובגורד שחקיםשחקן קולנוע אהוב2020ג'ומנג'י: השלב הבא2022ג'אנגל קרוז והודעה אדומה2023בלאק אדםמדבב אהוב מסרט אנימציהליגת DC סופר-פטס2025שחקן קולנוע אהובמבצע סנטהמדבב אהוב מסרטמואנה 2שיר אהוב מסרט"Can I Get a Chee Hoo?" מתוך מואנה 2פרס הסרטים והטלוויזיה של MTV2004הקרב הטוב ביותרהמרדף2009הנבל הטוב ביותרשחק אותה סמארט2016הופעת האקשן הטובה ביותרסן אנדראסהגיבור הטוב ביותר2018הצוות הטוב ביותר על המסךג'ומנג'י: שורדים בג'ונגל2019פרס הדור MTVפרסי איגוד מבקרי הקולנוע האמריקאי2016השחקן הטוב ביותר בסרט קומדיהסוכן וחציפרס בחירת הנוער1999מתאבק מקצועי נבחר20002001סליזבאג הנבחר מסרטהמומיה 22004שחקן קולנוע נבחר: דרמה/פעולה/הרפתקאותבראש מורם2005סרט נבחר: רגע של רוקסטארבי קול2009שחקן קולנוע נבחר: פעולההמירוץ להר המכשפות2011מהיר ועצבני 52013ג'י איי ג'ו: סוגרים חשבוןסרט נבחר: כימיהמהיר ועצבני 6כוכב קולנוע קיץ נבחר2014כוכב קולנוע קיץ נבחרהרקולס2015סרט נבחר: כימיהמהיר ועצבני 7שחקן קולנוע נבחר: קיץסן אנדראס2016סוכן וחצימלך המדיה החברתית הנבחר2017שחקן סרטי פעולה נבחרמהיר ועצבני 8שחקן סרטי פנטזיה נבחרמואנהשחקן סרטי קומדיה נבחרמשמר המפרץצמד קולנוע אהוב2018שחקן סרטי מדע בדיוני נבחרפראשחקן קולנוע קומי נבחרג'ומנג'י: שורדים בג'ונגלאינסטגרם נבחר2019כוכב חברתי נבחרפרס Black Reel2017הדיבוב הטוב ביותרמואנה2020שחקן מצטיין, סדרת קומדיהבולרז2025הדיבוב הטוב ביותרמואנה 2פרס סטרימי2017שיתוף פעולה2022קרוסאובר2023שיתוף פעולה"Surprised he didn't pick rock every time"פרסי המוזיקה במדיה של הוליווד2024שיר מקורי – סרט אנימציה"Can I Get a Chee Hoo?" מתוך מואנה 2

 חייו האישיים 

ב-3 במאי 1997 נישא ג'ונסון לדני גרסיה, חברת נעוריו, ולהם בת אחת. בשנת 2007 התגרשו. החל מ-2008, דני היא שותפתו העסקית של ג'ונסון ומנהלת ביחד איתו את חברת ההפקות שלהם וחברות נוספות.
ב-2008 החל לצאת עם לורן השיאן והם נישאו ב-2019. לזוג שתי בנות.

בשנת 2000, פרסם ג'ונסון אוטוביוגרפיה בשם "The Rock Says". הספר הגיע למקום הראשון ברשימת רבי המכר של המגזין הניו יורק טיימס למשך מספר שבועות. ג'ונסון הוא חבר טוב של מושל קליפורניה לשעבר, ארנולד שוורצנגר, וחברו הטוב של השחקן קווין הארט.

בשנת 2006, הקים את "קרן דוויין ג'ונסון" המסייעת לילדים החולים במחלות סופניות. באוקטובר 2007, הוא ואשתו לשעבר תרמו מיליון דולר לאוניברסיטת מיאמי לשיפוץ מתקני הפוטבול.

בעקבות טבח 7 באוקטובר 2023, העלה ג'ונסון פוסט תמיכה בישראל בו גינה בחריפות את מעשי הטבח שביצע ארגון הטרור חמאס.

בפברואר 2024 ג'ונסון הכריז בפודקאסט מוכר של חברו המשודר ביוטיוב של ארצות הברית בלבד ולא במדינות אחרות, שהציעו לו פעמיים לרוץ לנשיאות ארצות הברית, עקב כך ש-46% מהמבקרים בחר בו לנשיא ארצות הברית ה-47 לאחר ג'ו ביידן, נשיא ארצות הברית ה-46. ג'ונסון הכריז שאמר להם ובציטוט: "זה מאוד מחמיא לי, זה מרגיש כאילו בזה הרגע פיצחתי את הקוד להצלחה, אבל אני כרגע לא מעוניין להתעסק בפוליטיקה, מעדיף לשמור על הצד שלי בסיפור. מאוד מצטער". למרות כל זאת, הסדרה "רוק הצעיר" שבה הוא משחק תפקיד ראשי בתור עצמו, מסתובבת סביב העלילה שלו רץ לנשיאות ארצות הברית. הסדרה מתרחשת בשנת 2032.

 קישורים חיצוניים 












 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בוגרי אוניברסיטת מיאמי
קטגוריה:אמני לחימה בקולנוע
קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:שחקני קולנוע וטלוויזיה אמריקאים
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100
קטגוריה:אמריקאים ממוצא קנדי
קטגוריה:קנדים ממוצא אמריקאי
קטגוריה:אפרו-אמריקאים
קטגוריה:אמריקאים שנולדו ב-1972